Misrning EgyptAir aviakompaniyasi rahbari Safvat Musallam, O‘rta yer dengizida halokatga uchragan samolyotda, fojiadan bir kun avval bir nechta nosozliklar qayd etilgani to‘g‘risidagi xabarlarni inkor etdi. Frantsuz OAV shu haqda bong urgan edi, deb xabar qilmoqda Reuters agentligi. «Men uchun bu haqiqat emas. Biz samolyot va uchuvchiga to‘liq ishonamiz», — degan Musallam, Xalqaro havo transporti tashkiloti (IATA)ning Dublindagi yillik anjumanida qilgan chiqishida. Uning so‘zlariga ko‘ra, samolyot parvozi oldidan hech qanday texnik nosozlik qayd etilmagan va Airbus A320 «me’yorda» bo‘lgan.